Publication: Magyar Közlöny
Issue: MK-2005-81 (Year: 2005, Number: 81)
Era: 2004-2010
Section: VII. számú melléklet a 2005. évi LII. törvényhez
Paragraph Index: 431

1. számú melléklet A MEGTAKARÍTÁSOK ADÓZTATÁSÁRA VONATKOZÓ MEGÁLLAPODÁS A MAGYAR KÖZTÁRSASÁG ÉS A BRIT VIRGIN-SZIGETEK KÖZÖTT MIVEL: 1. Az Európai Unió Tanácsának („a Tanács”) a kamat formájában megjelenõ megtakarítások adóztatásáról szóló, 2003/48/EGK irányelve („Irányelv”) 17. cikke elõírja, hogy 2004. január 1-je elõtt a tagállamoknak el kell fogadni és közzé kell tenni az ezen Irányelvnek való megfeleléshez szükséges, 2005. január 1-jétõl alkalmazandó törvényeket, rendeleteket és közigazgatási rendelkezéseket, feltéve, hogy „(i) a Tanács egyhangú határozatát követõen a Svájci Államközösség, a Liechtensteini Hercegség, a San Marinoi Köztársaság, a Monacói Hercegség és az Andorrai Hercegség ugyanezen idõponttól kezdve, az Európai Közösséggel létrejött megállapodásoknak megfelelõen az ezen Irányelvben szereplõ intézkedésekkel egyenértékû intézkedéseket alkalmaz; (ii) minden megállapodás vagy más olyan rendelkezés hatályban van, amely biztosítja, hogy minden érintett függõ vagy társult terület ugyanezen idõponttól kezdve az ezen Irányelv II. fejezetében elõírtakkal megegyezõ módon automatikus információcserét alkalmaz (vagy a 10. cikkben meghatározott átmeneti idõszak alatt a 11. és 12. cikkben foglaltakkal megegyezõ módon forrásadót (withholding tax) alkalmaz)”. 2. A Brit Virgin-szigetek nem tagja az Európai Uniónak és nem része az Európai Unió adóztatási területének, de az Egyesült Királyság Kormánya felkérte a Brit Virgin-szigetek Kormányát, hogy önként alkalmazza az Irányelv rendelkezéseit. 3. A Brit Virgin-szigetek tudomásul veszi, hogy – bár az EU-tagállamok végsõ célja az egymás közötti, kamatfizetésekre vonatkozó információcsere révén a kifizetett kamatok azon tagállamban való effektív megadóztatása, amelyben a haszonhúzó adóügyi illetõséggel rendelkezik– három tagállam, nevezetesen Ausztria, Belgium és Luxemburg egy átmeneti idõszakban nem köteles részt venni az információcserében, hanem e tagállamok az Irányelv hatálya alá tartozó, megtakarításokból származó jövedelemre forrásadót (withholding tax) alkalmaznak. 4. A Brit Virgin-szigetek elfogadta, hogy 2005. január 1-jei hatállyal forrásadót alkalmaz, feltéve, hogy a tagállamok elfogadták az Irányelvnek való megfeleléshez szükséges törvényeket, rendeleteket és közigazgatási rendelkezéseket, és az Irányelv 17. cikkének, illetve ezen Megállapodás 17. cikke (2) bekezdésének feltételei általában véve teljesültek. 5. A Brit Virgin-szigetek elfogadta hogy az Irányelv

Source: https://magyarkozlony.hu/hivatalos-lapok/cebbccb780c71d0fb2979dbb3cdd38c52ff73a0c/dokumentumok/c60a90e067ab76dbd1ca456adceff18feeece29f/letoltes